JWD บวกกว่า 3% โบรกฯ แนะซื้อ ชูเป้า 10.30 บ.
JWD บวกกว่า 3% ล่าสุด ณ เวลา 10.35 น. อยู่ที่ 9.30 บาท บวก 0.30 บาท หรือ 3.33% สูงสุดที่ 9.30 บาท ต่ำสุดที่ 9.15 บาท มูลค่าซื้อขายที่ 89.67 ล้านบาท ด้าน บล.กสิกรไทย แนะซื้อ ชูเป้า 10.30 บ.
24 ก.ค. 2560

ผู้สื่อข่าวรายงานว่า ราคาหุ้นบริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ล่าสุด ณ เวลา 10.35 น. อยู่ที่ 9.30 บาท บวก 0.30 บาท หรือ 3.33% สูงสุดที่ 9.30 บาท ต่ำสุดที่ 9.15 บาท มูลค่าซื้อขายที่ 89.67 ล้านบาท ขณะที่ดัชนีตลาดหุ้นไทยโดยรวมบวก 0.25%

โดย บล.กสิกรไทย ระบุในบทวิเคราะห์ แนะนำซื้อ JWD ให้ราคาเป้าหมายกลางปี 61 ที่ 10.30 บาท แม้ราคาหุ้นจะปรับเพิ่มขึ้นถึง 7.1% ในช่วงสองสัปดาห์ที่ผ่านมาหลังบริษัทประกาศแผนจัดตั้งกองทรัสต์เพื่อการลงทุนในอสังหาริมทรัพย์ (REIT) โดยราคาปิดล่าสุดยังคิดเป็นส่วนลดจากราคาเป้าหมาย 14.4%
นอกจากนี้ทิศทางผลประกอบการยังอยู่ในทิศทางฟื้นตัวต่อเนื่องตามคาด โดยเฉพาะธุรกิจห้องเย็นซึ่งรายได้ที่เพิ่มขึ้นส่วนใหญ่จะสะท้อนไปยังกำไรทันที นอกจากนี้แผนลงทุนใหม่ยังมีความเป็นไปได้ที่จะสำเร็จได้ในปีนี้ โดยเฉพาะการลงทุนในห้องเย็นในประเทศอินโดนีเซีย
ทั้งนี้ประเมินกำไรสุทธิไตรมาส 2/61 จะเพิ่มขึ้น 531% จากงวดปีก่อน และ 20% จากไตรมาสก่อน เป็น 48 ล้านบาท ส่งผลให้กำไรครึ่งปีแรกคิดเป็น 40% ของประมาณการทั้งปี